钦定古今图书集成/明伦汇编/宫闱典/第042卷 > 《贺册后表》杨文郁
## 钦定古今图书集成/明伦汇编/宫闱典/第042卷 > 《贺册后表》杨文郁

圣德日新。端《齐家》以身之本。坤元位正。备《临轩》发册
之仪。庆溢九重，欢腾四表。〈中贺〉“受天成命，遵祖诒谋，
谓王教攸基，莫若人伦之重；然治道之至，庶资内治
之勤。昭法象于轩星，崇声明于椒掖，以赞严宸之孝
理，以协太母之徽音。臣等服在近司，颙观盛际。道符
羲易，占顺承载物之亨；愿拟尧封，申富寿多男之祝